Чуумпу океан диэн Сир саамай улахан океана. Португалия чинчийээччитэ уонна айанньыта Фердинанд Магеллан Mare Pacificum (лат. эйэлээх байҕал) диэн бастаан ааттаабыта. Хоту Арктикаттан соҕуруу Антарктикаҕа дылы сытар, арҕаа Азиялыын уонна Аустралиялыын кэккэлэhэр, илин өттүнэн Америкалардыын. Иэнэ 162,9 млн. км² (Сир уутун ньуурун 46% уонна Сир бүтүн ньуурун 32%). Экуатор Чуумпу океаны икки аҥар араарар (Хотугу Чуумпу океан уонна Соҕуруу Чуумпу океан). Океан хотугулуу-арҕаа өттүгэр баар Мариана хаспаҕа аан дойду саамай дириҥ сирэ (10,911 м).